વ્યવસાય અલગ થયા પછી રમેશ પોતાની રીતે બિઝનેસ સંભાળી ન શક્યો. બિઝનેસમાં ખોટ આવવા માંડી. આખરે એણે પોતાના ભાગે આવેલી આખી કંપની ખોટ ખાઈને વેચી દેવી પડી. સુરેખાએ પિતા પાસેથી એક બે નહીં અનેક વાર ઉછીના રૃપિયા લીધા. પતિનો બિઝનેસ સરખો ચાલશે એટલે પરત કરી દઈશ એવો વાયદો કરીને સુરેખાએ ઘર ચલાવ્યું. સુરેખાના પિતા એક રિટાયર્ડ સરકારી કર્મચારી છે. એક હદથી વધુ આર્થિક મદદ તેઓ કરી શકે તેમ ન હતા. આર્થિક વ્યવહારોને કારણે પિતાપુત્રી વચ્ચે અબોલા થઈ ગયા.